19 King Street W #1102, London, ON N6A 5N8 (MLS #174014) :: Sutton Group Envelope Real Estate Brokerage Inc.
19 King Street W , #1102
19 King Street W , #1102 London, ON N6A 5N8 Nee, Cyril, ’n tablet is nie die antwoord nie | Netwerk24
Nee, Cyril, ’n tablet is nie die antwoord nie
Deur Nicole van Niekerk, Open Window Institute 08 Februarie 2019 13:40
Dit was die eerste Donderdag van Februarie. En nee, ek het nie First Thursdays bygewoon nie, ek het my voor die televisie tuisgemaak met ’n koppie tee en ’n stukkie wortelkoek – gereed om na die staatsrede van 2019 te kyk, pres. Cyril Ramaphosa se tweede geleentheid om voor die hele nasie nuwe beloftes maak.
In die toespraak van twee ure lank het hy talle probleme in Suid Afrika bespreek. Ek het aandagtig geluister na elke nuwe plan waarmee hy vorendag gekom het, asook dit wat die regering in 2018 vermag het.
Ramaphosa is ’n goeie spreker. Hy was goed voorbereid en dit het regtig gelyk asof hy weet waarvan hy praat. Maar ek was teleurgesteld toe hy oor basiese onderwys begin praat.
Vroeër in die toespraak het hy genoem dat daar in ’n oudit in 2018 gevind is 4 000 skole in Suid Afrika het nié basiese sanitasie nie. Hy het die versekering gegee dit is ’n prioriteit om dit reg te stel, maar nog net 699 van dié skole het veilige sanitasiegeriewe gekry. Dit is minder as 20%!
Volgens die nasionale onderwysstruktuur-bestuurstelsel (Neims) is daar meer as 8 000 skole wat in 2019 nog steeds nie basiese toiletgeriewe het nie.
Ek kan nie help om te wonder hoe jy ’n tablet vir ’n kind belowe as jy nie eens vir hom basiese sanitasie kan gee nie?
Minder as ’n halfuur later het Ramaphosa die groot belofte gemaak dat elke skoolkind in Suid Afrika oor die volgende ses jaar ’n tabletrekenaar gaan kry, gelaai met digitale werk- en leesboeke.
Parlementslede het dié aankondiging met groot blydskap verwelkom, maar is dit net nóg ’n leë belofte?
Ek kan nie help om te wonder hoe jy ’n tablet vir ’n kind belowe as jy nie eens vir hom basiese sanitasie kan gee nie? Hoe belowe jy so ’n luukse as hy honger skool toe gaan, nie veilige drinkwater het nie of die vorige nag koud moes slaap?
Hoe seker is jy dat die belofte kan nakom as leerlinge tans maande moet wag vir handboeke om afgelewer te word, of elke dag in vervalle klaskamers op die grond moet sit omdat daar nie geld vir skoolbanke is nie? Hoe maak jy nuwe beloftes as beloftes van 25 jaar gelede nog nie deurgevoer is nie?
Vir ’n oomblik het ek geglo Ramaphosa sal realistiese besluite neem wat in die beste belang van Suid Afrika is.
Ek het in my hart gehoop dat hy nie net dinge sal sê omdat dit is wat mense wil hoor nie.
Hy het herhaaldelik gesê: “Watch this space,” asof daar iets is om na uit te sien, iets is om in te glo. Hy het twee belangrike beloftes gemaak wat nie klop nie.
Hy het daarmee gespóg dat 699 van die 4 000 skole wat geïdentifiseer is, reeds ordentlike sanitasie gekry het.
Dit is nie iets om oor te spog nie, dit is iets waaroor ek my kop in skaamte sou laat sak.
Mmusi Maimane, leier van die DA, het die staatsrede ’n “State of No Action” genoem en ek kan nie help as om met hom saam te stem nie.
Ons onderwyskrisis is nie só oppervlakkig dat dit met ’n tablet opgelos kan word nie. As elke kind in hierdie land kos met voldoende voedingswaarde, skoon lopende water, ordentlike sanitasie, ’n warm bed en ’n veilige hawe het, kan ons dalk aan luukshede begin dink.
Voordat dit gebeur, dink ek Ramaphosa moet leë beloftes vir homself hou en nie verwagtinge skep wat totaal onrealisties is nie.
'Nee, ek wil nie emigreer nie'
'Potch Jool is toe glad nie so erg nie'
Brugtragedie en die BLF: Waar is die empatie?